Benkovaci štartovala aj 14-členná slovenská reprezentácia, ktorej borci nás reprezentovali dovedna v 21 kategóriách semi contactu, light contactu a low kicku. Premiéra Slovákov na tomto podujatí, ktoré bolo akýmsi mílnikom, vyšla veľmi dobre. Po prvý raz totiž Slovensko vyslalo samostatné juniorské a kadetské reprezentačné tímy. Už nie v rámci seniorských. Zároveň Slovensko po prvý raz štartovalo na samostatnom juniorskom a kadetskom šampionáte. Slováci sa domov vrátili s jedným titulom majstra sveta a s tromi bronzovými medailami, čo v konkurencii vyše tisíc pretekárov z 50 krajín sveta je skvelý úspech.
"Organizátori veci ako zvoz pretekárov, ubytovanie, stravu či pavúky riešili takmer na olympijskej úrovni. V hotelovom komplexe vznikla kvázi olympijská dedina, kde bolo ubytovaných vyše 1 500 pretekárov a členov realizačného tímu. Jediným mínusom bola hala v Benkovaci. Pritom aosciácia WAKO je známa až puntičkárskym riešením vecí. Štvordňový program bol realizovaný tak, že vylučovacie zápasy úvodných dvoch dní prebiehali v Benkovaci. V malej hale sa síce zmestili dva ringy a päť tatami, no čo sa týka ďalších priestorov, asi sa podcenili, pretože množstvo účastníkov sa nezmestilo do tejto haly. Z toho vyplýval menší chaos pri nástupe na zápasy, stiesnený priestor na prípravu a podobne. Takéto vyraďovačky som ešte na vrcholnom podujatí nezažil. Semifinále a finále oboch kategórií už boli v peknej zadarskej hale," vrátil sa k svetovému šampionátu prezident WAKO Slovensko a tréner Peter Onuščák, ktorý sa pred týmto podujatím zahral na veštkyňu Phytiu pri prognóze počtu medailí. "Trafil som sa v počte medailí. Vravel som, že budú štyri. Tipoval som však zloženie 0-2-2. Slovensko doteraz nezískalo zlatú medailu v asociácii WAKO. Ani v seniorskej kategórii. Preto som veľmi neveril, že práve tu sa budeme tešiť z titulu majstra sveta. Nakoniec bilancia 1-0-3 je pre mňa oveľa príjemnejším prekvapením, lebo titul sa vždy ráta oveľa viac. Je to prvá zlatá medaila pre Slovensko z WAKO." P. Onuščák neskrýval spokojnosť s výsledkami, no zároveň ho vo vnútri škrel aj fakt, že rozhodcovia Slovensko obrali o nejaké medaily. "Evidentné to bolo pri Prešovčanke Kundríkovej, ktorá vo štvrťfinále bojovala o semifinále s Maďarkou. Podľa môjho názoru i názoru ostatných vyhrala. Povedal nám to ja britský kouč. Maďarská loby však zapôsobila. Pokiaľ niekto len jemne vyhráva nad favoritom, nemusí sa to prejaviť i na konečnom verdikte. Richard Leyrer z Maďarska je viceprezidentom tejto svetovej asosciácie a maďarský hlavný kouč,Miklós Zrínyi, je technickým delegátom. Obrali nás o jasnú medailu. Nicolette Mitrová sa v semifinále stretla s Ruskou Sajfulinovou, ktorú prezentovali ako favoritku. Nicol ju jasne zbila. Videli to všetci. Ruská pretekárka se nevedela ubrániť jej tlaku, bola asi 20-krát za čiarou, 30-krát sa otočila... Nakoniec však vyhrala a išla do finále a nakoniec sa stala majsterkou sveta. Keď sme videli jej súperku, tak som vravel, že Nicol by ju vyriešila v priebehu 1. kola... Nicol mala slzy v očiach, bohužiaľ, taký je šport. Má len 16 rokov a o dva roky ešte stále môže na MS štartovať v juniorskej kategórii." Zaujímavosťou je, že zo štyroch cenných kovov získali až tri borci Steel Transu Košice. Najcennejší kov sa hompáľal na krku 18-ročného Mateja Višnaia. Ten si doslova vychutnal domáceho šampióna. V jeden deň porazil mladého Chorváta Bakšiča - zhodou okolností tiež Mateja - vo štvrťfinále semi contactu, pripravil ho o postup do semifinále a teda o istú medailu a na druhý deň sa obaja stretli vo finále light contactu. Ani búrlivá atmosféra na tribúnach nepomohla Chorvátovi, ktorému očividne rupli nervy a pred odvetou za vyradenie v semi contacte mal až príliš oči podliate krvou... "Bakšič už mal dosť, keď ho Matej zdolal v semi contacte. Bolo na ňom badať, že je dosť vytočený. Do finále light contactu nastúpil ako rozzúrený býk, pričom ho obecenstvo hnalo. Nebola to najlepšia taktika. Matej síce chodil dookola, ustupoval, no triafal ho presne do hlavy. Chorvát chodil do súbojov hlava-nehlava a čo bolo dôležité, nevedel sa zastaviť. Udieral aj, keď rozhodca zahlásil stop. Za údery po stope aj doplatil. Domáci borec bol premotivovaný a trikrát po stope udrel Mateja, za čo dostal trestný bod. Keď to zopakoval aj po štvrtýkrát, rozhodca ho v 3. kole diskvalifikoval a pred limitom ukončil zápas," konštatoval P. Onuščák, ktorý je zároveň predsedom a trénerom Steel Transu Košice.
Medailové umiestnenia Slovákov:
Tomáš Hollý (Trnava) 3. miesto st. kadeti light contact do 69 kg
Nicolette Mitrová (Steel Trans Košice) 3. miesto junioriek light contact do 70 kg
Matej Višnai (Steel Trans Košice) 1. miesto juniorov light contact do 84 kg
3. miesto juniorov semi contact do 84 kg
Najdôležitejšie správy z východu Slovenska čítajte na Korzar.sme.sk.